Relația virtuală cu o femeie i-a adus 2 ani de închisoare pentru șantaj, unui piteștean
Un tânăr din Pitești, care a avut timp de 9 luni o relație virtuală cu o femeie, a fost condamnat la 2 ani şi două luni de închisoare cu executare, pentru șantaj.
Tânăra a făcut greșeala să-i trimită individului imagini cu ea în ipostaze intime, iar bărbatul a amenițat că le va face publice dacă nu se va muta cu el.
Mai mult, i-a cerut femeii să-i plătească 7.000 de lei, bani pe care susținea că i-ar fi dat în timpul relației.
Speriată, femeia l-a dat pe mâna poliției. Trimis în judecată, acesta a fost găsit vinovat și condamnat în primă instanță, la închisoare.
Sentința ar putea să rămână definitivă, dacă șantajistul nu-i va îndupleca pe magistrații Curții de Apel Pitești, care săptămâna viitoare judecă apelul.